
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	2 martie 2009

	Nr.
	27/353


R A P O R T

asupra proiectului de Lege pentru ratificarea Convenţiei nr.102/1952 a Organizaţiei Internaţionale a Muncii privind normele minime de securitate socială, adoptată la Geneva la 28 iunie 1952 în cadrul Conferinţei generale a Organizaţiei Internaţionale a Muncii


În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 549 din 24 septembrie 2008, cu dezbaterea pe fond în procedură obişnuită, a proiectului de Lege pentru ratificarea Convenţiei nr.102/1952 a Organizaţiei Internaţionale a Muncii privind normele minime de securitate socială, adoptată la Geneva la 28 iunie 1952 în cadrul Conferinţei generale a Organizaţiei Internaţionale a Muncii.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.945/11.08.2008)

· avizul favorabil al Comisiei juridice, de disciplină şi imunităţi (nr.31/901/03.02.2009)

· avizul favorabil al Comisiei pentru egalitatea de şanse pentru femei şi bărbaţi (nr.37/420/01.10.2008)
· avizul favorabil al Comisiei pentru politică externă (nr.33/549/01.10.2008).
· punctul de vedere al Guvernului (nr.460/DRP/02.02.2009)

Proiectul de lege are ca obiect de reglementare ratificarea Convenţiei Organizaţiei Internaţionale a Muncii nr.102/1952 privind normele minime de securitate socială, adoptată la Geneva la 28 iunie 1952 în cadrul Conferinţei generale a Organizaţiei Internaţionale a Muncii.

Comisia propune Plenului Camerei Deputaţilor aprobarea proiectului de lege în forma prezentată întrucât Convenţia nr.102/1952 constituie un tratat internaţional multilateral adoptat şi semnat la nivel de stat care intră sub incidenţa prevederilor art.19 alin.(1) lit.a) din Legea nr.590/2003 privind tratatele şi trebuie ratificată prin lege.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 25 februarie 2009 a participat, în conformitate cu prevederile art.55 din Regulamentul Camerei Deputaţilor, doamna Magda Filip, director în cadrul Ministerului Muncii, Familiei şi Protecţiei Sociale.
Menţionăm că, în urma semnalării lipsei unei pagini din cuprinsul traducerii autorizate a textului Convenţiei, în cadrul şedinţei reprezentanta Ministerului Muncii, Familiei şi Protecţiei Sociale a completat materialul cu pagina lipsă.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Camera Deputaţilor este prima Cameră sesizată potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

PREŞEDINTE,




SECRETAR,


Victor Paul Dobre



Kerekes Károly 

Şef serviciu, 

Consilier Elena MESAROŞ

Întocmit,

Expert Sorina Steliana SZABO

